text: Cassà aprova la via verda que connectarà amb altres municipis - Diari de Girona
  Cassà aprova la via verda que connectarà amb altres municipis
  Es vol unir la ruta del Carrilet amb els nuclis de Sant Andreu Salou, Llambilles Campllong i Fornells
  clàudia sacrest 11.02.2020 | 00:02
  L'Ajuntament de Cassà de la Selva va aprovar ahir al vespre, en ple extraordinari, el projecte de la via verda que vol unir la ruta existent del Carrilet amb una nova xarxa que comuniqui els municipis de Campllong, Fornells de la Selva, Sant Andreu Salou i Llambilles.
  Segons el document aprovat, les actuacions es concreten, entre d'altres, en l'obertura d'una via fins al límit del terme municipal de Campllong i fer un nou carril per a vianants i bicicletes en zona urbana que faciliti l'accés a la zona esportiva, on hi ha la piscina i el pavelló municipal, així com a la zona est de la població. També es farà un nou carril per un tram paral·lel a la riera de Verneda fins a connectar amb el camí existent a l'altra banda de la carretera C-63. El projecte, liderat pel Consorci de les Vies Verdes, consisteix en un total de 18 trams fins a Girona, enllaçat amb el Centre Esportiu Vedruna.